མི་ཚེ་དོན་ཡོད་དུ་གདམས་པ།º
རྡོ་གྲུབ་བསྟན་པའི་ཉི་མ།
རི་བོ་སྤྲིན་དཀར་གྱི་ལ་ཐོད་”ཅན། །
ཁྱོད་ལ་ན་བུན་འདི་མཛེས་མོད་དེ། །
དྲག་པོའི་འཐོར་རླུང་ཞིག་སླེབས་ཙ་ན །
མགོ་རྗེན་ལུས་རྗེན་དུ་འགྲོ་ཉེན་ཡོད །
ནགས་ཀློང་རྩི་སྨན་གྱི་ཡོ་ལང་ཅན། །
ཁྱོད་ལ་ལྕུག་ཕྲན་འདི་མཛེས་མོད་དེ། །
སྟོན་དགུན་རེག་བྱ་ཡིས་བྲན་ཙ་ན། །
སྐུ་རྐྱང་དབུ་རྐྱང་དུ་འགྲོ་ཉེན་ཡོད། །
《 རྡོ་གྲུབ་བསྟན་པའི་ཉི་མའི་གསུང་འབུམ་》ལས་དྲངས་ཤིང་བསྡུས། ཁ་བྱང་སྒྲིག་པ་
པོས་སྦྱར།
(2ལ་ཐོད་ནི་མགོ་ལ་དཀྲི་བྱའི་རས།
(3)ན་བུན་ནི་ཆུ་རྒྱུད་སོགས་སུ་འཁྲིགས་པའི་དུ་རླངས་འདྲེས་མའི་སྨུག་པའི་རིགས་ཤིག་ཡིན་
མོད་འདིར་སྨུག་པ་ལ་གོ་དགོས།
ཥ

སྐོམ་སེལ་བདུད་རྩིའི་ཆུ་རྒྱུན། (༦)
ཁུ་བྱུག་རྒྱུད་མངས་ཀྱི་སྒྲ་དབྱངས་ཅན། །
ཁྱོད་ཀྱང་ཆར་བསིལ་འདིས་འཚོ་མོད་དེ། །
གྲང་རེག་ཁ་ངར་གྱིས་བརྡོལ་ཙ་ན། །
བྷོ་ཊའི་སྨན་ལྗོངས་ནས་བྲོས་དོགས་ཡོད། །
ནེའུ་སིང་1མེ་ཏོག་གི་འཛུམ་ཞལ་ཅན། །
ཁྱོད་ཀྱང་གེ་སར་གྱིས་ཁེངས་མོད་དེ། །
དྲུག་པའི་ཧོར་ཟླ་དེ་སོང་ཙ་ན། །
ཐལ་བའི་མདོག་ངན་ཞིག་འཆར་ལས་ཆེ། །
པདྨ་འདབ་སྟོང་གི་ལང་ཚོ་ཅན། །
ཁྱོད་ཀྱང་གཡུ་སྦྲང་འདིས་བཀུར་མོད་དེ། །
ཆབ་རོམ་གདོང་བ་ལ་བབ་ཙ་ན། །
གྲོགས་པོ་ལྔ་ལམ་༸དུ་འགྲོ་དོགས་ཡོད། །
རྩྭ་ལྗང་བསིལ་འཇམ་གྱི་རེག་བྱ་ཅན། །
ཁྱོད་ཀྱང་གཡུ་མདོག་འདིས་མཛེས་མོད་དེ། །
ཉི་མ་ལྷོར་བགྲོད་ཀྱི་མཐར་སླེབས་ཚེ། 1
(1)ནེའུ་སིང་ནི་རྩྭ་སྔོན་སྐྱེས་པའི་སྤང་གི་དོན།
(༣)ལྔ་ལམ་ནི་འཆི་བའི་དུས་ལ་གོ་དགོས།
72
.

མི་ཚེ་དོན་ཡོད་དུ་གདམས་པ།
བཟ
རྩྭ་སྐྱའི་གྲགས་ངན་ཞིག་འཐོབ་ཀྱིས་དོགས། །
ལོ་ཏོག་འབྲུ་སྔོན་གྱི་རྩི་བཅུད་ཅན། །
ཁྱོད་ཀྱང་ཞིང་ས་ན་བརྗིད་མོད་དེ། །
བ་མོའི་ཚེ་གེགས་ཤིག་བྱུང་ཙ་ན། །
ཁོང་རུལ་སྙིང་སྟོང་དུ་འགྲོ་དོགས་ཡོད། །
གཞོན་ནུ་བསྟན་རྒྱམ་གྱི་མིང་རྒོད་ཅན། །
ཁྱོད་ཀྱང་གསོན་ཡུལ་དུ་སྣང་མོད་དེ། །
གཤིན་རྗེའི་བཀའ་ཁྲིམས་ཀྱིས་དེད་ཙ་ན། །
གཅེར་བུ་ལག་སྟོང་དུ་འགྲོ་ཉེན་ཆེ། །
གསོན་ཚེ་རྣམ་གཡེང་གི་ཡོ་ལང་འགྱེད། །
འཆི་ཁ་སེན་རྗེས་ཀྱིས་བྲང་རྒོག་འགེང༌། །
བར་དོའི་འཇིགས་སྐྲག་གི་འཁོར་ལོ་བསྐོར། །
དེ་འདྲ་བསྟན་རྒྱམ་གྱི་རྣམ་ཐར་ཡིན། །
73

སྐོམ་སེལ་བདུད་རྩིའི་ ་ཆུ་རྒྱུན། (༦)